|  |  |
| --- | --- |
| diverse |  |
|  | |

|  |  |  |  |  |  |
| --- | --- | --- | --- | --- | --- |
| Dato: | 23.11.2022 | Vår ref: | 22/03781-15 | Deres ref: |  |

# Kunngjøring: Om å stille liste til valg til bispedømmeråd og Kirkemøtet

**I 2023 er det valg til menighetsråd og bispedømmeråd/Kirkemøtet. Valget avholdes samtidig som kommunevalget – 10. og 11. september.**

**Grupper som ønsker å stille egen liste til bispedømmerådsvalget, kan innen 2. januar 2023 søke Kirkerådet om registrering etter nærmere** [**regler**](https://lovdata.no/dokument/SF/forskrift/2022-09-26-1697/KAPITTEL_5)**. Blir registreringen godkjent, vil nomineringsgruppen være berettiget til økonomisk støtte.**

**Økonomisk støtte**Til valg av bispedømmeråd og Kirkemøte skal Kirkerådet gi økonomisk støtte til registrerte nomineringsgrupper i form av både *intensjonsstøtte* og *listestøtte*.

*Intensjonsstøtten* har som formål å sette registrerte nomineringsgrupper i stand til å stille lister i valget til bispedømmeråd og Kirkemøtet.   
  
*Listestøtte*n har som formål å sette registrerte nomineringsgrupper i stand til å informere velgerne om sine standpunkt i aktuelle kirkelige spørsmål. Les mer om dette i [kirkevalgreglene § 6-4](https://lovdata.no/dokument/SF/forskrift/2022-09-26-1697/KAPITTEL_5).

**Registrering innen 2. januar 2023**For at en nomineringsgruppe skal motta støtte, må den registreres som en nomineringsgruppe av Kirkerådet. Søknad om registrering må være mottatt og journalført hos Kirkerådet innen 2. januar 2023. Før det må nomineringsgruppen registrere seg i Enhetsregisteret og dermed få tildelt et eget organisasjonsnummer.

Sammen med søknaden skal det vedlegges:

* Opplysninger om organisasjonsnummer
* Opplysninger om hvem som er valgt til medlemmer i nomineringsgruppens utøvende organ, og som har fullmakt til å representere gruppen sentralt i saker etter regelverket
* Vedtekt som fastsetter hvilket organ i nomineringsgruppen som velger gruppens utøvende organ
* Erklæring fra minst 300 personer (skriftlig på papir eller scannet dokument) med stemmerett om at de ønsker gruppenavnet registret. Underskriftene skal ikke offentliggjøres.

Mer om dette, se [kirkevalgreglene § 6-4](https://lovdata.no/dokument/SF/forskrift/2022-09-26-1697/KAPITTEL_5).

En gruppering kan stille liste uten å være registrert som nomineringsgruppe, men vil da ikke kunne få økonomisk støtte. Mer om krav til listeforslag i [kirkevalgreglene](https://lovdata.no/dokument/SF/forskrift/2022-09-26-1697) kap. 7.

-----------------------

Kontaktperson i Oslo bispedømme: Gry Friis Eriksen, tlf 414 51 414 epost ge437@kirken.no

Mer informasjon om kirkevalget:

* [Vil du stille til valg?](https://kirken.no/nb-NO/om-kirken/slik-styres-kirken/kirkevalget/vil-du-stille-til-valg/)
* [Om kirkevalget](https://kirken.no/nb-NO/om-kirken/slik-styres-kirken/kirkevalget/)

Med vennlig hilsen

|  |  |
| --- | --- |
| Per Holdø |  |
| Leder i valgrådet | Gry Friis Eriksen |
|  | Seniorrådgiver / valgrådets sekretær |

*Dokumentet er elektronisk godkjent og har derfor ingen signatur.*

Kopi til:

|  |  |  |
| --- | --- | --- |
| , |  |  |